కోల్‌కాతా
కోల్‌కాతా () భారత దేశములోని పశ్చిమ బెంగాల్ రాష్ట్ర రాజధాని. ఇది తూర్పు భారత దేశములోని హుగ్లీ నది తూర్పు తీరముపై ఉంది. 2011 జనాభాగణాంకాలను అనుసరించి ఈ నగర జనాభా ప్రధాన నగరము 50 లక్షల జనాభా కలిగిఉన్నది కానీ చుట్టుపక్కల మహానగర పరిసర ప్రాంతాలను కలుపుకొని 1.4 కోట్ల జనాభా ఉంది. భారతీయ ప్రధాన నగరాలలో ఈ నగర జనసాంద్రత మూడవ స్థానంలో ఉంది. 2008 గణాంకాలను అనుసరించి ఈ నగరం కుటీర పరిశ్రమల ద్వారా పొందుతున్న ఆదాయం దక్షిణఆసియా దేశాలలో మూడవ స్థానంలో ఉంది. మొదటి రెండు స్థానాలలో ముంబయ్ ఢిల్లీ నగరాలు ఉన్నాయి. భారతీయ రాష్ట్రాలలో ఒకటి అయిన పశ్చిమ బెంగాల్ రాజధాని కోల్‌కత. హుగ్లీ నది తూర్పుతీరంలో ఉన్న ఈ నగరం తూర్పుభారతదేశానికి సాంస్కృతిక, వాణిజ్య మరియు విద్యా కేంద్రంగా విలసిల్లుతుంది. భారతీయ రేవుపట్టణాలలో ఇది పురాతనమైనది అలాగే అధికంగా ఆదాయాన్ని అందిస్తున్న రేవులలో ఇది ప్రధానమైనది. అభివృద్ధి చెందుతున్న దేశంలోని అభివృద్ధి చేందుతున్న నగరంగా కోల్‌కత నగరం గుర్తించతగినంతగా శివారుప్రాంతం లోని జనాభా పెరుగుదల, వాహన రద్దీ, పేదరికం, అధిక జనసాంద్రత మరియు ఇతర చట్టపరమైన సాంఘిక ఆర్థిక సమస్యలను ఎదుర్కొంటున్నది.
పశ్చిమ్ సూపర్‌ఫాస్ట్ ఎక్స్‌ప్రెస్
పశ్చిమ్ సూపర్‌ఫాస్ట్ ఎక్స్‌ప్రెస్ భారతీయ రైల్వేలు, పశ్చిమ రైల్వేమండలం ద్వారా నిర్వహిస్తున్న ఒక సూపర్‌ఫాస్ట్ఎక్స్‌ప్రెస్  రైలు. ఇదిముంబై లో గల బాంద్రా టెర్మినల్ నుండిఅమృత్‌సర్ వరకు ప్రయాణిస్తుంది.అక్కడి నుండి కొన్ని కోచ్లను వేరుచేసి 22925/26 నెంబరుతో కాల్కా వరకు పంపిస్తారు.
పశ్చిమ్ సూపర్‌ఫాస్ట్ ఎక్స్‌ప్రెస్ ను 1956 డిసెంబర్ 24 న ప్రారంభించారు.ఈ రైలు మొదటగా ముంబై సెంట్రల్ నుండి అమృత్‌సర్ వరకు నడిపేవారు.తరువాత దీనిని బాంద్రా టెర్మినల్ నుండి అమృత్‌సర్ వరకు నడిచే విధంగా మార్పులు చేసారు.పశ్చిమ్ సూపర్‌ఫాస్ట్ ఎక్స్‌ప్రెస్ ముంబై సెంట్రల్ నుండి బాంద్రా కు మార్చబడ్డ మొదటి ఎక్స్‌ప్రెస్.దీనిని పశ్చిమ్ సూపర్‌ఫాస్ట్ డీలక్స్ ఎక్స్‌ప్రెస్ అని కూడా పిలుస్తారు.
పశ్చిమ్ సూపర్‌ఫాస్ట్ ఎక్స్‌ప్రెస్ మహారాష్ట్ర, గుజరాత్, మధ్య ప్రదేశ్, రాజస్థాన్, ఉత్తర ప్రదేశ్, హర్యానా, ఢిల్లీ, పంజాబ్ రాష్ట్రాల్లో ముఖ్య ప్రాంతాలైన సూరత్,గోధ్రా,కోట,సవాయ్ మాధోపూర్,మధుర,ఫరిదాబాద్,న్యూఢిల్లీ,పానిపట్,అంబాలా,లుధియానా,జలంధర్ లమీదుగా ప్రయాణిస్తూ అమృత్‌సర్ చేరుతుంది.
పశ్చిమ్ సూపర్‌ఫాస్ట్ ఎక్స్‌ప్రెస్ లో ఒక మొదటి తరగతి ఎ.సి భోగి, 3 రెండవ తరగతి ఎ.సి భోగీలు,5 మూడవ తరగతి ఎ.సి భోగీలు,8 స్లీపర్ భోగీలు,3 జనరల్ భోగీలు,1 పాంట్రీ కార్ ,2 యస్.ఎల్.ఆర్ లతో కలిపి మొత్తం 24 భోగీలు ఉంటాయి.